
PROJEKTS uz 28.08.2026.

vēlamais datums izskatīšanai Attīstības komitejā 09.09.2026.
domē: 24.09.2026.
sagatavotājs un ziņotājs: Nadežda Rubina

	LĒMUMS	
Ādažos, Ādažu novadā
				
2026. gada 24. septembrī 					Nr.«DOKREGNUMURS»	


Par adrešu piešķiršanu telpu grupām saimniecības ēkā Muižas ielā 7, Ādažos

Ādažu novada pašvaldības dome izskatīja nekustamā īpašuma “Muižas iela 7” Ādažos ar kadastra numuru 80440040377 (turpmāk – Īpašums) kopīpašnieku G.A. (personas kods) un V.K. (personas kods) iesniegumus (03.08.2026. reģ. ar Nr. ĀNP/1-11-1/26/4520 un atkārtotu 26.08.2026. reģ. ar Nr. ĀNP/1-11-1/26/4991), kuros tiek lūgts piešķirt adreses divām telpu grupām saimniecības ēkā Muižas ielā 7, Ādažos.  
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. G.A. īpašuma tiesība uz Īpašumu ir reģistrēta Rīgas rajona tiesas Ādažu pagasta zemesgrāmatas nodalījumā Nr. 100000203950 2006. gadā, un V.K. īpašuma tiesība – 2019. gadā, pamatojoties uz vienošanos par laulāto kopīgās mantas sadali. Kopš 26.11.2019. katram kopīpašniekam pieder Īpašuma ½ domājamā daļa. Īpašuma sastāvā ir reģistrēta tikai zemes vienība Muižas ielā 7, Ādažos, Ādažu nov., ar kadastra apzīmējumu 80440040377 (turpmāk – Zemes vienība) un platību 1265 m2.
2. Zemes vienībai Nekustamā īpašuma valsts kadastra informācijas sistēmas (turpmāk – Kadastrs) datos ir reģistrēts nekustamā īpašuma lietošanas mērķis (turpmāk – NĪLM) “Individuālo dzīvojamo māju apbūve” (kods 0601). Atbilstoši Teritorijas izmantošanas un apbūves noteikumiem spēkā esošajā Ādažu novada teritoriālajā plānojumā 2018.-2028. gadam Zemes vienības funkcionālais zonējums ir “R” (R1), kur nav pieļaujama dzīvojamo māju apbūve. 
3. Uz Zemes vienības Kadastrā ir reģistrēta saimniecības ēka ar kadastra apzīmējumu 80440040252002 (turpmāk – Saimniecības ēka) un platību 173,3 m2, kuras piederība nav noskaidrota. Atbilstoši Kadastra datiem Saimniecības ēkas galvenais izmantošanas veids ir “citas, iepriekš neklasificētas, ēkas” (kods[footnoteRef:1] 1274), un būves tips ir “kūtis ar kopējo platību līdz 60 m2 (ieskaitot), saimniecības ēkas, pagrabi un sabiedriskās tualetes” (kods 12740201). Saimniecības ēkā ir reģistrētas divas saimniecības telpu grupas bez adresēm, ar kadastra apzīmējumiem 80440040252002001, 83,7 m2 platībā un 80440040252002002, 89,6 m2 platībā.  [1:  Ministru kabineta 12.06.2018. noteikumu Nr. 326 “Būvju klasifikācijas noteikumi” pielikuma 117. punkts.] 

4. Atbilstoši Būvniecības informācijas sistēmas (turpmāk – BIS) datiem 2026. gadā būvniecības ieceres īstenošanai Zemes vienībā kopīpašniekiem ir izsniegta būvatļauja saimniecības ēkas, nojumes, šķūņa (būvniecības lietas numurs BIS-BV-4.1-2026-2131) būvniecībai. Ādažu novada būvvalde ir veikusi atzīmi BIS par būvniecības uzsākšanas nosacījumu izpildi. BIS nav iesniegti dokumenti dzīvojamās mājas būvniecībai.
5. Abi kopīpašnieki ir norādījuši Saimniecības ēkas adresi kā savu deklarētās dzīvesvietas adresi. 
6. Palīgēkas Ādažu novada teritorijā (izņemot garāžas) netiek apliktas ar nekustamā īpašuma nodokli (turpmāk – NĪN) neatkarīgi no to platībām un izmantošanas veidiem. Atbilstoši likuma  “Par nekustamā īpašuma nodokli” 1. panta otrās daļas 9. punktam, ar NĪN neapliek dzīvojamo māju palīgēkas, ja palīgēkas platība nepārsniedz 25 m2, izņemot garāžas. Savukārt atbilstoši Ādažu novada pašvaldības domes 20.10.2021. saistošo noteikumu Nr. 15/2021 “Par nekustamā īpašuma nodokli Ādažu novada pašvaldībā” 12. punktam, ar NĪN neapliek dzīvojamo māju palīgēkas un to daļas (izņemot garāžas), ja platība pārsniedz 25 m2.
7. Izskatot kopīpašnieku iesniegumu ar lūgumu piešķirt dzīvokļu adreses Saimniecības ēkas telpu grupām, pašvaldība sagatavoja atteikuma vēstuli (nosūtīta 10.08.2026., Nr. ĀNP/1-12-1/26/1389). Vienlaikus pašvaldība aicināja kopīpašniekus precīzam NĪN aprēķinam sakārtot Saimniecības ēkas lietošanas veidu valsts reģistros atbilstoši normatīvajos aktos noteiktajai kārtībai[footnoteRef:2] gadījumā, ja telpu grupas tiek izmantotas dzīvošanai. [2:  Ministru kabineta 03.05.2012. Kadastra objekta reģistrācijas un kadastra datu aktualizācijas noteikumu 65. punkts, kas nosaka, ka Kadastra datus aktualizē, ja mainīts nekustamā īpašuma sastāvs, kadastra objektu raksturojošie dati vai personas dati. Savukārt 85.8. apakšpunkts nosaka, ka Kadastra datus par būvi vai telpu grupu aktualizē, ja bez pārbūves mainīts telpu grupas lietošanas veids vai būves galvenais lietošanas veids.
] 

8. Savā atkārtotā iesniegumā kopīpašnieki apņemas mainīt Saimniecības ēkas lietošanas veidu uz dzīvojamo māju tiklīdz stāsies spēkā jaunais teritorijas plānojums, kas paredz, ka Zemes vienība atradīsies Jaukta centra apbūves teritorijā, kas pieļauj arī dzīvojāmo māju apbūvi.
9. Atbilstoši Ministru kabineta 29.06.2021. noteikumu Nr. 455 “Adresācijas noteikumi” (turpmāk – Adresācijas noteikumi):
9.1. - 9. punktam,  pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta;
9.2. - 10. punktam, piešķirot, mainot, tai skaitā precizējot adreses pieraksta formu, vai likvidējot adresi, pārbauda Valsts adrešu reģistra informācijas sistēmā reģistrētos datus un Kadastra informācijas sistēmas datus. Pieņemto lēmumu par adreses piešķiršanu, maiņu vai likvidēšanu pašvaldība paziņo īpašniekam (valdītājam);
9.3.  - 25. punktam, pašvaldība izvērtē nepieciešamību piešķirt numuru nedzīvojamas ēkas telpu grupai;
9.4. - 28. punktam, numurus telpu grupām piešķir, sākot no ēkas kreisās malējās kāpņu telpas augošā secībā no pirmā virszemes stāva uz augstāko stāvu. Nedzīvojamo telpu grupas numuru var papildināt ar latviešu alfabēta lielo burtu "N". Ēkā, kuru veido telpu grupas ar izeju uz āru, numurus telpu grupām piešķir, sākot no ēkas kreisās malas augošā secībā uz ēkas labo malu.
Ņemot vērā iepriekš minēto, kā arī, lai nodrošinātu adresācijas objektu atrašanu un atvieglotu operatīvo dienestu darbību, ir lietderīgi piešķirt Saimniecības ēkas telpu grupām bez adresēm adreses, papildinot tās ar latviešu alfabēta lielo burtu "N". Lai nodrošinātu pareizu NĪN aprēķinu, kā arī to, ka ēkas tiek izmantotas atbilstoši paredzētajam lietošanas veidam, ir lietderīgi un nepieciešami uzlikt Ādažu novada būvvaldei pienākumu kontrolēt Saimniecības ēkas lietošanas veida maiņas procesu, un informēt domi gadījumā, ja 6 mēnešu laikā pēc jaunā Ādažu novada teritorijas plānojuma spēkā stāšanās Saimniecības ēkas galvenā lietošanas veida maiņa netiks veikta.
Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” 9., 10., 25. un 28. punktu, kā arī domes Attīstības komitejas 09.09.2026. atzinumu, Ādažu novada pašvaldības dome
[bookmark: _Hlk178684949]NOLEMJ:
1. Piešķirt adreses Saimniecības ēkas Muižas ielā 7, Ādažos, Ādažu nov., ar kadastra apzīmējumu 80440040252002 telpu grupām:
	Veiktā darbība
	Objekts
	Adresācijas objekta kadastra apzīmējums
	Adresācijas objekta jaunā adrese

	Piešķiršana
	Telpu grupa
	80440040252002001
	Muižas iela 7-1N, Ādaži, Ādažu nov., LV-2164

	Piešķiršana
	Telpu grupa
	80440040252002002
	
Muižas iela 7-2N, Ādaži, Ādažu nov., LV-2164


1. Pašvaldības Centrālās pārvaldes:
1. Administratīvajai nodaļai šo lēmumu nosūtīt Valsts zemes dienestam uz e-adresi un adresācijas objektu īpašniekiem uz e-adresēm vai e-pasta adresēm; 
1. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē www.adazunovads.lv/adreses, papildinot ar lēmuma 1. punktā noteiktajām adresēm.
1. Ādažu novada būvvaldei kontrolēt Saimniecības ēkas galvenā lietošanas veida maiņas procesu, un informēt domi gadījumā, ja lietošanas veida maiņa 6 (sešu) mēnešu laikā pēc jaunā Ādažu novada teritorijas plānojuma spēkā stāšanās netiks veikta.
1. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs						G. Miglāns 


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Nadežda Rubina, 28776519


Izsniegt norakstus:
@ - VZD uz e-adresi,
@- ADN, NĪN, BV, SAN.
@ - īpašniekiem uz e-pasta adresēm

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




